શહેરની ભાગોળે ખોખડદડ ગામે રહેતા અને ડ્રાંઈવિંગનો ધંધો કરતા યુવકે તેની 13 વર્ષની બહેનના અપહરણ અંગે આજી ડેમ પોલીસ સ્ટેશનમાં નોંધાવેલી ફરિયાદમાં જણાવ્યું હતું કે ગત તારીખ 10 ઓગસ્ટના રોજ તેને દશામાના વ્રત ચાલતા હોવાથી પોતે ડ્રાંઇવિંગના કામે ગયો ન હતો સવારે કડીયાકામની મજૂરીએ ગયો હતો સાંજે આવ્યો ત્યારે પત્નીએ તેમની 13 વર્ષની બહેન ક્યાંક જતી રહી છે તેવું જણાવતા આજુબાજુમાં અને સગા વ્હાલાને ત્યાં તપાસ કરી હતી પરંતુ તેની કોઈ ખબર મળી ન હતી બાદમાં તેણીને આદિપુર ગોપાલનગરમાં રહેતો ફરિયાદીનો સગો સાળો ગોવિંદ રામુભાઇ કુંવરીયા ઉઠાવી ગયો હોવાનું જાણવા મળતા સાસરીમાં ફોન કરતા આ વાત સાચી પડી હતી બાદમાં ગોવિંદે પણ તમારી બહેનને કાલે મૂકી જઈશ તેવું આશ્વાશન આપ્યું હતું ત્યાર પછી પણ મુકવા આવ્યો ન હતો અને વારંવાર મૂકી જઈશ તેવા ખોટા વચનો આપતો હતો ઘરમેળે સમાધાન થઇ જશે જેથી ફરિયાદ કરવાનું ટાળ્યું હતું પરંતુ ગત તારીખ 20ના રોજ ગોવિંદના ફોનમાંથી ફોન આવ્યો હતો અને કોઈ ભાઈએ વાત કરી તમારી બહેનને શોટ લાગવાથી તેણીનુ મોત થયું છે તેવું જણાવતા તેઓ નખત્રાણા હોસ્પિટલે દોડી ગયા હતા ત્યાં તેણીનો મૃતદેહ જોવા મળ્યો હતો બાદમાં પીએમ અને અંતિમવિધિ કરાવી હતી આ ગોવિંદે બહેન સાથે બદકામ કર્યું હોવાનું જણાવી ગોવિંદ સામે ફરિયાદ નોંધાવતા આજી ડેમ પીઆઇ એમ જે રાઠોડ સહિતના સ્ટાફે આરોપીને દબોચી લઇ જરૂરી કાર્યવાહી હાથ ધરી છે.